ddrg/super_eurlex huggingface dataset:
Kommissionens forordning (EF) nr. 2187/2003

af 15. december 2003

om ændring af forordning (EF) nr. 639/2003 for så vidt angår det første aflæsningssted i det endelige bestemmelsestredjeland i forbindelse med vejtransport

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1254/1999 af 17. maj 1999 om den fælles markedsordning for oksekød(1), særlig artikel 33, stk. 12, og

ud fra følgende betragtninger:

(1) I henhold til artikel 3, stk. 1, litra b), i Kommissionens forordning (EF) nr. 639/2003 af 9. april 2003 om fastsættelse af gennemførelsesbestemmelser efter Rådets forordning (EF) nr. 1254/1999 for så vidt angår kravene for ydelse af eksportrestitutioner i forbindelse med levende kvægs velfærd under transport(2) skal dyrene kontrolleres af en dyrlæge på det første aflæsningssted i det endelige bestemmelsestredjeland.

(2) I tilfælde, hvor dyrene bringes ind i det endelige bestemmelsesland ad landevej, kan de læsses af inden rejsens afslutning af hensyn til overholdelse af rejse- og hviletidsbestemmelserne i Rådets direktiv 91/628/EØF af 19. november 1991 om beskyttelse af dyr under transport(3). Den kontrol, der er fastsat i artikel 3, stk. 1, litra b), bør imidlertid finde sted på det sted, hvor dyrene læsses endeligt af vejkøretøjet, dvs. ikke steder, hvor rejsen afbrydes for at lade dyrene hvile og blive fodret og vandet.

(3) Eksportøren bør også have mulighed for at anvende denne bestemmelse fra den dag, hvor forordning (EF) nr. 639/2003 anvendes.

(4) Forordning (EF) nr. 639/2003 bør derfor ændres i overensstemmelse hermed.

(5) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Oksekød -

UDSTEDT FØLGENDE FORORDNING:

Artikel 1

I artikel 1 i forordning (EF) nr. 639/2003 indsættes som stk. 2:"I forbindelse med vejtransport forstås der i denne forordning ved 'stedet for den første aflæsning i det endelige bestemmelsestredjeland' det sted, hvor det første dyr læsses endeligt af vejkøretøjet, dvs. ikke steder, hvor rejsen afbrydes for at lade dyrene hvile og blive fodret og vandet."

Artikel 2

Denne forordning træder i kraft dagen efter offentliggørelsen i Den Europæiske Unions Tidende.

Den anvendes på de udførselsangivelser, der antages fra den 1. juli 2004. Fra ikrafttrædelsesdatoen anvendes den desuden efter eksportørens anmodning på udførselsangivelser, der antages fra den 1. oktober 2003.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 15. december 2003.

På Kommissionens vegne

Franz Fischler

Medlem af Kommissionen

(1) EFT L 160 af 26.6.1999, s. 21. Forordningen er senest ændret ved forordning (EF) nr. 806/2003 (EUT L 122 af 16.5.2003, s. 1).

(2) EUT L 93 af 10.4.2003, s. 10.

(3) EFT L 340 af 11.12.1991, s. 17. Direktivet er senest ændret ved forordning (EF) nr. 806/2003.
Kommissionens forordning (EF) nr. 1303/2003

af 23. juli 2003

om ændring af forordning (EF) nr. 896/2001 om gennemførelsesbestemmelser til Rådets forordning (EØF) nr. 404/93 for så vidt angår ordningen for indførsel af bananer til EF

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 404/93 af 13. februar 1993 om den fælles markedsordning for bananer(1), senest ændret ved forordning (EF) nr. 2587/2001(2), særlig artikel 20, og

ud fra følgende betragtninger:

(1) I Kommissionens forordning (EF) nr. 896/2001(3), senest ændret ved forordning (EF) nr. 323/2003(4), fastsættes der detaljerede regler for forvaltningen af de i artikel 18, stk. 1, i forordning (EØF) nr. 404/93 fastsatte importtoldkontingenter.

(2) Ifølge artikel 8, stk. 1, i forordning (EF) nr. 896/2001 må ansøgninger om årlige tildelinger fra ikke-traditionelle importører ikke udgøre mere end 12,5 % af den samlede mængde, der årligt tildeles ikke-traditionelle importører. Ansøgningen skal være vedlagt bevis for, at der er stillet en sikkerhed på 150 EUR pr. ton for den mængde, der ansøges om.

(3) Erfaringerne fra anvendelsen af EF's importordning for bananer har vist, dels at ansøgningerne om tildelinger samlet vedrører mængder, der langt overstiger de mængder, der er til rådighed for ikke-traditionelle importører, dels at antallet af ikke-traditionelle importører er steget støt. Derfor foretages der en kraftig procentuel nedskæring af alle ansøgninger om årlige tildelinger fra ikke-traditionelle importører. Under hensyn hertil bør den maksimale procentsats på 12,5 % sænkes. Denne sænkning sker under hensyntagen til de forskellige procentuelle nedskæringer i kvote A og B og kvote C og den fremtidige udvikling i de årlige tildelinger til ikke-traditionelle importører.

(4) Forordning (EF) nr. 896/2001 bør ændres i overensstemmelse hermed.

(5) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Bananer -

UDSTEDT FØLGENDE FORORDNING:

Artikel 1

I artikel 8, stk. 1, andet afsnit, litra a), i forordning (EF) nr. 896/2001 ændres procentsatsen "12,5" til "5".

Artikel 2

Denne forordning træder i kraft på tredjedagen efter offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 23. juli 2003.

På Kommissionens vegne

Franz Fischler

Medlem af Kommissionen

(1) EFT L 47 af 25.2.1993, s. 1.

(2) EFT L 345 af 29.12.2001, s. 13.

(3) EFT L 126 af 8.5.2001, s. 6.

(4) EUT L 47 af 21.2.2003, s. 12.
Kommissionens forordning (EF) nr. 2170/2003

af 12. december 2003

om berigtigelse af forordning (EF) nr. 701/2003 om gennemførelsesbestemmelser til Rådets forordning (EF) nr. 2286/2002 for så vidt angår importordningen for visse produkter i sektoren for æg og fjerkrækød med oprindelse i AVS-staterne

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2771/75 af 29. oktober 1975 om den fælles markedsordning for æg(1), særlig artikel 3,

under henvisning til Rådets forordning (EØF) nr. 2777/75 af 29. oktober 1975 om den fælles markedsordning for fjerkrækød(2), særlig artikel 3,

under henvisning til Rådets forordning (EF) nr. 2286/2002 af 10. december 2002 om ordninger for landbrugsprodukter og varer fremstillet af landbrugsprodukter med oprindelse i AVS-staterne og om ophævelse af forordning (EF) nr. 1706/98(3), særlig artikel 5, og

ud fra følgende betragtninger:

(1) Ved en gennemgang er der konstateret fejl i artikel 2 og bilag I i Kommissionens forordning (EF) nr. 701/2003(4) og for den franske og græske udgaves vedkommende også i artikel 1, stk. 2. Der bør derfor foretages de nødvendige berigtigelser.

(2) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Fjerkrækød og Æg -

UDSTEDT FØLGENDE FORORDNING:

Artikel 1

Forordning (EF) nr. 701/2003 berigtiges således:

1) I artikel 2 affattes indledningen således:"De årlige kontingenter, der er omhandlet i bilag I, fordeles således på året:".

2) Forordningens bilag I affattes som angivet i bilaget til nærværende forordning.

Artikel 2

Vedrører kun den franske udgave.

Artikel 3

Vedrører kun den græske udgave.

Artikel 4

Denne forordning træder i kraft på dagen efter offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 12. december 2003.

På Kommissionens vegne

Franz Fischler

Medlem af Kommissionen

(1) EFT L 282 af 1.11.1975, s. 49. Senest ændret ved forordning (EF) nr. 806/2003 (EUT L 122 af 16.5.2003, s. 1).

(2) EFT L 282 af 1.11.1975, s. 77. Senest ændret ved forordning (EF) nr. 806/2003.

(3) EFT L 348 af 21.12.2002, s. 5.

(4) EUT L 99 af 17.4.2003, s. 32.

BILAG

"BILAG I

Produkter, der er omhandlet i artikel 1, stk. 3, og i bilag II, i forordning (EF) nr. 2286/2002, og som nyder godt af en toldnedsættelse inden for rammerne af et kontingent

>TABELPOSITION>"
Kommissionens forordning (EF) nr. 940/2003

af 28. maj 2003

om ansøgninger om importlicenser for indførsel af ris fra Egypten i forbindelse med toldkontingentet i forordning (EF) nr. 196/97

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 3072/95 af 22. december 1995 om den fælles markedsordning for ris(1), senest ændret ved forordning (EF) nr. 411/2002(2),

under henvisning til Rådets forordning (EF) nr. 2184/96 af 28. oktober 1996 om indførsel af ris fra Egypten(3),

under henvisning til Kommissionens forordning (EF) nr. 196/97 af 31. januar 1997 om gennemførelsesbestemmelser til Rådets forordning (EF) nr. 2184/96 om indførsel af ris fra Egypten(4), særlig artikel 4, stk. 3, og

ud fra følgende betragtninger:

(1) I artikel 4, stk. 3, i Kommissionens forordning (EF) nr. 196/97 er det fastsat, at Kommissionen fastsætter en enhedssats for nedsættelse af de mængder, der er ansøgt om, hvis mængder i ansøgningerne om importlicenser overstiger den disponible mængde. I nævnte artikel er det endvidere fastsat, at Kommissionen meddeler medlemsstaterne denne beslutning senest ti arbejdsdage fra dagen for indgivelsen af licensansøgningerne.

(2) De ansøgninger om importlicenser for ris henhørende under KN-kode 1006, der blev indgivet fra den 1. september 2001 til den 19. maj 2003, vedrører en mængde på 32065 t, mens den maksimale disponible mængde andrager 32000 t ris henhørende under KN-kode 1006.

(3) Det er derfor nødvendigt at fastsætte en nedsættelsessats som omhandlet i artikel 4, stk. 3, i forordning (EF) nr. 196/97 for de ansøgninger om importlicenser, der var indgivet pr. 19. maj 2003, og som er omfattet af toldnedsættelsen som fastsat i forordning (EF) nr. 2184/96.

(4) Der bør endvidere ikke længere udstedes importlicenser, der giver ret til en nedsættelse af tolden i indeværende produktionsår.

(5) Bestemmelser i denne forordning bør af hensyn til deres formål træde i kraft fra deres offentliggørelse i Den Europæiske Unions Tidende -

UDSTEDT FØLGENDE FORORDNING:

Artikel 1

De ansøgninger om importlicenser for ris henhørende under KN-kode 1006, der er omfattet af toldnedsættelsen som fastsat i forordning (EF) nr. 2184/96, og som er indgivet pr. 19. maj 2003 og meddelt Kommissionen, giver ret til udstedelse af licenser for de mængder, der er ansøgt om, efter anvendelse af en nedsættelsessats på 24,475.

Artikel 2

De ansøgninger om importlicenser for ris henhørende under KN-kode 1006, der er indgivet fra den 20. maj 2003, giver ikke længere ret til udstedelse af importlicenser i forbindelse med forordning (EF) nr. 2184/96.

Artikel 3

Denne forordning træder i kraft på dagen for offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 28. maj 2003.

På Kommissionens vegne

J. M. Silva Rodríguez

Generaldirektør for landbrug

(1) EFT L 329 af 30.12.1995, s. 18.

(2) EFT L 62 af 5.3.2002, s. 27.

(3) EFT L 292 af 15.11.1996, s. 1.

(4) EFT L 31 af 1.2.1997, s. 53.
Kommissionens forordning (EF) nr. 2338/2003

af 30. december 2003

om ændring af forordning (EF) nr. 883/2001 om gennemførelsesbestemmelser til Rådets forordning (EF) nr. 1493/1999 for så vidt angår samhandelen med vin med tredjelande

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1493/1999 af 17. maj 1999 om den fælles markedsordning for vin(1), særlig artikel 68, stk. 3, og

ud fra følgende betragtninger:

(1) Kommissionens forordning (EF) nr. 883/2001(2) indeholder en række undtagelsesbestemmelser om certificering, hvorefter Australien og USA er omfattet af en forenklet certificeringsordning, der udløber den 31. december 2003.

(2) Da de igangværende bilaterale forhandlinger med de to lande ikke vil kunne afsluttes inden årets udgang, bør undtagelsesbestemmelserne forlænges for en begrænset periode - afhængigt af, hvorledes forhandlingerne skrider frem - for at undgå enhver forstyrrelse af samhandelen.

(3) Forordning (EF) nr. 883/2001 bør også ajourføres for at tage hensyn til anvendelsen siden den 1. august 2003 af Kommissionens forordning (EF) nr. 753/2002 af 29. april 2002 om visse gennemførelsesbestemmelser til Rådets forordning (EF) nr. 1493/1999 for så vidt angår beskrivelse, betegnelse, præsentation og beskyttelse af visse vinprodukter(3).

(4) Forordning (EF) nr. 883/2001 bør derfor ændres tilsvarende.

(5) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Vin -

UDSTEDT FØLGENDE FORORDNING:

Artikel 1

I forordning (EF) nr. 883/2001 foretages følgende ændringer:

1) Artikel 27, stk. 2, affattes således:

"2. Artikel 24, stk. 2, og artikel 26 gælder til den 31. december 2005."

2) I bilag VIII. B affattes stk. 3 således:

"3. Varebeskrivelsen i rubrik 6 på V I 1-blanketten og i rubrik 5 på V I 2-uddraget anføres i henhold til artikel 10 i forordning (EF) nr. 753/2002."

Artikel 2

Denne forordning træder i kraft på tredjedagen efter offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 30. december 2003.

På Kommissionens vegne

Franz Fischler

Medlem af Kommissionen

(1) EFT L 179 af 14.7.1999, s. 1. Senest ændret ved forordning (EF) nr. 1795/2003 (EUT L 262 af 14.10.2003, s. 13).

(2) EFT L 128 af 10.5.2001, s. 1. Senest ændret ved forordning (EF) nr. 1220/2003 (EUT L 170 af 9.7.2003, s. 3).

(3) EFT L 118 af 4.5.2002, s. 1. Senest ændret ved forordning (EF) nr. 1205/2003 (EUT L 168 af 5.7.2003, s. 13).
Kommissionens forordning (EF) nr. 1421/2003

af 8. august 2003

om berigtigelse af forordning (EF) nr. 2103/2002 om godkendelse af den kontrol af overensstemmelse med handelsnormerne for friske frugter og grøntsager, som Sydafrika foretager inden importen til Fællesskabet

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 2200/96 af 28. oktober 1996 om den fælles markedsordning for frugt og grøntsager(1), senest ændret ved Kommissionens forordning (EF) nr. 47/2003(2), særlig artikel 10, og

ud fra følgende betragtninger:

(1) Ved Kommissionens forordning (EF) nr. 2103/2002(3), ændret ved forordning (EF) nr. 836/2003(4), godkendes den kontrol, der foretages i Sydafrika, og i forordningens bilag II vises det, hvilken attest den sydafrikanske kontroltjeneste skal anvende.

(2) Ved vedtagelsen af forordning (EF) nr. 836/2003 er der sket en skrivefejl ved angivelsen af attestens gyldighedsperiode ved sø- eller landtransport.

(3) Forordning (EF) nr. 2103/2002 bør derfor berigtiges.

(4) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Friske Frugter og Grøntsager -

UDSTEDT FØLGENDE FORORDNING:

Artikel 1

I bilag II til forordning (EF) nr. 2103/2002 foretages følgende berigtigelse:

I rubrik 13 ("Gyldighedsperiode") ændres "30" til "40".

Artikel 2

Denne forordning træder i kraft på dagen for offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 8. august 2003.

På Kommissionens vegne

Franz Fischler

Medlem af Kommissionen

(1) EFT L 297 af 21.11.1996, s. 1.

(2) EFT L 7 af 11.1.2003, s. 64.

(3) EFT L 324 af 29.11.2002, s. 11.

(4) EUT L 121 af 16.5.2003, s. 3.
Kommissionens forordning (EF) nr. 2306/2003

af 29. december 2003

om ændring af forordning (EF) nr. 280/98 om fravigelse fra visse bestemmelser i Rådets forordning (EF) nr. 2597/97 om generelle supplerende regler til den fælles markedsordning for mælk og mejeriprodukter med hensyn til konsummælk produceret i Finland og Sverige

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til akten vedrørende Østrigs, Finlands og Sveriges tiltrædelse, særlig artikel 149, stk. 1, og

ud fra følgende betragtninger:

(1) Ved Rådets forordning (EF) nr. 2596/97 af 18. december 1997 om forlængelse af den periode, der er fastsat i artikel 149, stk. 1, i akten vedrørende Østrigs, Finlands og Sveriges tiltrædelse(1), forlængedes den periode, i hvilken der kan vedtages overgangsforanstaltninger for at lette overgangen fra de ordninger, der ved tiltrædelsen gjaldt i Østrig, Finland og Sverige, til den ordning, der følger af anvendelsen af de fælles markedsordninger. Med hensyn til kravene til fedtindholdet i konsummælk produceret i Finland og Sverige er denne periode blevet forlænget indtil den 30. april 2009.

(2) Gennemførelsesbestemmelserne i Kommissionens forordning (EF) nr. 280/98(2) bør forlænges tilsvarende.

(3) Forordning (EF) nr. 280/98 bør derfor ændres tilsvarende.

(4) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Mælk og Mejeriprodukter -

UDSTEDT FØLGENDE FORORDNING:

Artikel 1

I artikel 1 i forordning (EF) nr. 280/98 ændres datoen "den 31. december 2003" til "den 30. april 2009".

Artikel 2

Denne forordning træder i kraft den 1. januar 2004.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 29. december 2003.

På Kommissionens vegne

Franz Fischler

Medlem af Kommissionen

(1) EFT L 351 af 23.12.1997, s. 12. Senest ændret ved forordning (EF) nr. 1805/2003 (EUT L 265 af 16.10.2003, s. 5).

(2) EFT L 28 af 4.2.1998, s. 3. Ændret ved forordning (EF) nr. 169/2000 (EFT L 21 af 26.1.2000, s. 10).
Kommissionens forordning (EF) nr. 667/2003

af 11. april 2003

om ændring af forordning (EF) nr. 716/96 om ekstraordinære støtteforanstaltninger for oksekødsmarkedet i Det Forenede Kongerige

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1254/1999 af 17. maj 1999 om den fælles markedsordning for oksekød(1), senest ændret ved Kommissionens forordning (EF) nr. 2345/2001(2), særlig artikel 39, og

ud fra følgende betragtninger:

(1) Den pris, der skal betales pr. kg dyr, der falder ind under ordningen i Kommissionens forordning (EF) nr. 716/96(3), senest ændret ved forordning (EF) nr. 1176/2000(4), og den sats pr. dyr, som Fællesskabet medfinansierer opkøbene af dyrene til, er fastsat i nævnte forordnings artikel 2, stk. 1 og 3.

(2) For at fastslå de relevante dyrs nuværende anslåede værdi bør der tages hensyn til udviklingen i markedspriserne i Det Forenede Kongerige siden 1997, hvor den sidste ændring af priser og satser fandt sted. I nævnte periode blev der dog ikke registreret prisnoteringer for køer i Det Forenede Kongerige, og det er derfor hensigtsmæssigt i stedet at tage hensyn til prisudviklingen for sådanne dyr på markederne i nabolande.

(3) Opkøbsprisen for køer bør derfor nedsættes med 20 %, og opkøbsprisen for andre dyr på over 30 måneder med 8 %. Satsen for Fællesskabets medfinansiering bør nedsættes i overensstemmelse hermed.

(4) Forordning (EF) nr. 716/96 bør ændres i overensstemmelse hermed.

(5) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Oksekød -

UDSTEDT FØLGENDE FORORDNING:

Artikel 1

I artikel 2 i forordning (EF) nr. 716/96 foretages følgende ændringer:

1) Stk. 1 affattes således:

"1. Den pris, som Det Forenede Kongeriges myndigheder skal betale til producenter eller deres repræsentanter efter artikel 1, stk. 1, er:

- 0,64 EUR/kg levende vægt for køer

- 0,83 EUR/kg levende vægt for andre dyr."

2) Stk. 3, første afsnit, affattes således:

"3. Fællesskabet medfinansierer Det Forenede Kongeriges udgifter til de i artikel 1, stk. 1, omhandlede opkøb til en sats på 233 EUR pr. dyr i tilfælde af køer og på 302 EUR pr. dyr i tilfælde af andre dyr end køer for hvert opkøbt dyr, der destrueres i overensstemmelse med artikel 1."

Artikel 2

Denne forordning træder i kraft på tredjedagen efter offentliggørelsen i Den Europæiske Unions Tidende.

Den anvendes på dyr, der opkøbes fra den 28. april 2003.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 11. april 2003.

På Kommissionens vegne

Franz Fischler

Medlem af Kommissionen

(1) EFT L 160 af 26.6.1999, s. 21.

(2) EFT L 315 af 1.12.2001, s. 29.

(3) EFT L 99 af 20.4.1996, s. 14.

(4) EFT L 131 af 1.6.2000, s. 37.
(2)

Pakninger med forskellige arter af frugter og grøntsager finder stadig større udbredelse på markedet og imødekommer nogle forbrugeres ønsker. Det er derfor nødvendigt at ændre samtlige handelsnormer for friske frugter og grøntsager, så denne praksis kan tillades på betingelserne i Kommissionens forordning (EF) nr. 48/2002 af 10. januar 2003 om bestemmelser for blandinger af friske frugter og grøntsager af forskellige arter i samme salgspakning (3).
Kommissionens forordning (EF) nr. 2275/2003

af 22. december 2003

om tilføjelse til bilaget til forordning (EF) nr. 2400/96 om optagelse af visse betegnelser i registeret over beskyttede oprindelsesbetegnelser og beskyttede geografiske betegnelser (Spressa delle Giudicarie)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2081/92 af 14. juli 1992 om beskyttelse af geografiske betegnelser og oprindelsesbetegnelser for landbrugsprodukter og levnedsmidler(1), senest ændret ved forordning (EF) nr. 806/2003(2), særlig artikel 6, stk. 3 og 4, og

ud fra følgende betragtninger:

(1) I henhold til artikel 5 i forordning (EØF) nr. 2081/92 har Italien sendt Kommissionen en ansøgning om registrering af betegnelsen "Spressa delle Giudicarie" som oprindelsesbetegnelse.

(2) Det er i henhold til nævnte forordnings artikel 6, stk. 1, blevet konstateret, at ansøgningen er i overensstemmelse med forordningen, bl.a. indeholder den alle de oplysninger, der er fastsat i forordningens artikel 4.

(3) Efter offentliggørelsen i Den Europæiske Unions Tidende(3) har Kommissionen ikke i henhold til artikel 7 i forordning (EØF) nr. 2081/92 modtaget nogen indsigelse mod den betegnelse, der er anført i bilaget til nærværende forordning.

(4) Betegnelsen bør derfor optages i registret over beskyttede oprindelsesbetegnelser og beskyttede geografiske betegnelser og er dermed beskyttet i EF som oprindelsesbetegnelse.

(5) Bilaget til nærværende forordning supplerer bilaget til Kommissionens forordning (EF) nr. 2400/96(4), senest ændret ved forordning (EF) nr. 2206/2003(5) -

UDSTEDT FØLGENDE FORORDNING:

Artikel 1

Bilaget til forordning (EF) nr. 2400/96 suppleres med den betegnelse, der er anført i bilaget til nærværende forordning, og betegnelsen optages i registret over beskyttede oprindelsesbetegnelser og beskyttede geografiske betegnelser som beskyttet oprindelsesbetegnelse (BOB) efter artikel 6, stk. 3, i forordning (EØF) nr. 2081/92.

Artikel 2

Denne forordning træder i kraft på tyvendedagen efter offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 22. december 2003.

På Kommissionens vegne

Franz Fischler

Medlem af Kommissionen

(1) EFT L 208 af 24.7.1992, s. 1.

(2) EUT L 122 af 16.5.2003, s. 1.

(3) EUT C 88 af 11.4.2003, s. 12 (Spressa delle Giudicarie).

(4) EFT L 327 af 18.12.1996, s. 11.

(5) EUT L 330 af 18.12.2003, s. 13.

BILAG

PRODUKTER I TRAKTATENS BILAG I BEREGNET TIL KONSUM

Ost

ITALIEN

Spressa delle Giudicarie (BOB)